ანდრეი ბელი
ანდრეი ბელი (რუს. Андрей Белый, დ. 14/26 ოქტომბერი, 1880, მოსკოვი, რუსეთის იმპერია — გ. 8 იანვარი, 1934, მოსკოვი, რსფსრ, სსრკ ) — რუსი მწერალი, პოეტი, კრიტიკოსი. რუსული სიმბოლიზმის ერთ-ერთი წამყვანი მოღვაწე. დაიბადა ცნობილი მათემატიკოსისა და ფილოსოფოსის, პროფესორ ნიკოლაი ბუგაევისა და მისი მეუღლის, ალექსანდრა დიმიტრიევნას ოჯახში. 26 წლამდე ცხოვრობდა მოსკოვში. 1891-1899 წლებში სწავლობდა პოლივანოვის გიმნაზიაში. მის შემოქმედებაზე გავლენა დოსტოევსკიმ, იბსენმა და ნიცშემ იქონიეს. გარდაიცვალა 1934 წლის 8 იანვარს ინსულტისგან.